armvectores/hy_wikipedia_2023 huggingface dataset:
Պեչենգա (այլ կիրառումներ)

Պեչենգա, կարող է վերաբերել՝

Պեչենգա - գետ Ռուսաստանում, Կոկշենգայի վտակը
Պեչենգա - գետ Ռուսաստանում, Սիտայի վտակը
Պեչենգա - գետ Ռուսաստանում, Սուխոնայի վտակը
Գազ խիտ

Գազ խիտ (լատ.՝ Astragalus compactus), բակլազգիներ ընտանիքի, գազ ցեղի բույս։


== Նկարագրություն ==
Թուփ է, 30-40 սմ բարձրությամբ։ Տերևները կազմված են 4-6 զույգ երկարավուն, էլիպսաձև կամ ձվաձև, 0,8-1,2 սմ երկարությամբ և 0,3 սմ լայնությամբ տերևներից։ Տերևակիցները սկզբում բրդանման մազմզուկապատ են, հետագայում՝ մերկ։ Ծաղկակիցները ձվաձև են, գծանման, սրավուն, սպիտակ, բրդամազմզուկապատ։ Բաժակն ունի 1-1,4 սմ, պսակը՝ 1,5-1,8 սմ երկարություն։


== Տարածվածություն ==
Տարածված է Կովկասում, Հայկական բարձրավանդակում։ Հայաստանի տարածքում հանդիպում է Արարատյան դաշտում, Վայքում, միջին լեռնային գոտում, չոր քարքարոտ և խճապատ թեքությունների վրա։ Էկոլոգիական խումբը' VIII:


== Ծանոթագրություններ ==
Լարա Ահարոնյան

Լարա Ահարոնյան (սեպտեմբերի 7, 1972(1972-09-07), Բեյրութ, Լիբանան), մարդու իրավունքների կանադահայ պաշտպան, Քաղաքացիական պայմանագիր կուսակցության հոգաբարձուների խորհրդի անդամ, «Կանանց ռեսուրսային կենտրոն» հասարակական կազմակերպության հիմնադիր և համանախագահ։


== Կենսագրություն ==
Լարա Ահարոնյանը ծնվել է 1972 թվականին Բեյրութում։  1990-ական թվականներին մեկնել է Կանադա կրթությունը շարունակելու։ Մոնրեալի համալսարանում ուսանել է հոգեբանություն և համեմատական ֆեմինիստական գրականություն։ Կանադայում աշխատել է հաշմանդամություն և տեսողական խնդիրներ ունեցող աշակերտների հետ, ակտիվ գործունեություն է ծավալել հայ համայնքում հայկական հարցերի շուրջ, ինչպես նաև ակտիվ է եղել կանանց հարցերով զբաղվող կազմակերպություններում։ Առաջին անգամ Հայաստան է եկել 1985 թվականին` մասնակցելու մանկապատանեկան ճամբարի։ 1998 թվականին կրկին այցելել է Հայաստան, որպես կամավոր «Երկիր և մշակույթ» կազմակերպության հետ աշխատել է Շուշիում և հարակից գյուղերում։ 2007 թվականին Արցախում հանդես է եկել որպես կանանց պաշտպան։ 2008 թվականին ընտանեկան բռնության ենթարկված կանանց համար հիմնել է ճգնաժամային կենտրոն։
2009 թվականին «Գտնելով Զապել Եսայանին» վավերագրական ֆիլմի ռեժիսորներից է։ 2013 թվականին նրա կազմակերպության դեմ սպառնալիքները ստիպեցին, որ ոստիկանությունը հետաքննություն անցկացնի։ Ամուսնու՝ Րաֆֆի Նիզիբլյանի և չորս զավակների հետ ապրում է Երևանում։


== Կանանց ռեսուրսային կենտրոն ==
2003 թվականին Շուշան Ավագյանի և Գոհար Շահնազարյանի հետ միասին Լարա Ահարոնյանը հիմնադրում է «Կանանց ռեսուրսային կենտրոն» հասարակական կազմակերպությունը, որը գործունեություն է իրականացնում Հայաստանի Հանրապետությունում և Արցախում։ Նրանց ֆեմինիստական նպատակն էր մարտահրավեր նետել հայրապետական հայ հասարակությանը։


== Մրցանակներ և պարգևներ ==
2014 թվականին Հայաստանում Մեծ Բրիտանիայի նախկին դեսպան Քեթրին Լիչի կողմից արժանացել է «Խիզախ կին» մրցանակին։


== Ծանոթագրություններ ==
Բրիոնա

Բրիոնա (իտալերեն՝ Briona), կոմունա Իտալիայի Պիեմոնտ մարզի Նովարա գավառում։
Բնակչությունը 1132 մարդ է (2008 թվականի տվյալներով)։ Բնակչության խտությունը 47 մարդ/կմ² է։ Տարածքը 24 կմ² է։ Փոստային ինդեքսը՝ 28072։ Հեռախոսային կոդը՝ 0321։
Բնակավայրի հովանավորն է համարվում սուրբ Ալեքսանդրը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0321 826080
Էլեկտրոնային հասցե՝ municipio@comune.briona.no.it
Պաշտոնական կայք՝ http://www.comune.briona.no.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կամո Խանաղյան

Կամո Խանդաղյան Հակոբի (օգոստոսի 22, 1967, Տաշիր - ապրիլի 21, 1994, գյուղ Կարմիրավան (ԼՂՀ Մարտակերտի շրջան), հայ ազատամարտիկ։
Ավարտել է Երևանի առևտրի ուսումնարանը (1985)։ 1985-1987 թվականներին ծառայել է ԽՍՀՄ Զինված Ուժերում։ 1994 թվականին կամավոր անդամագրվել է Վ. Վարդանյանի գրոհային ջոկատին և մասնակցել Մարտակերտի շրջանի ազատագրական մարտերին։ Աչքի է ընկել Կարմիրավանի ազատագրական մարտերի ժամանակ։
Հետմահու պարգևատրվել է ՀՀ 2-րդ աստիճանի «Մարտական խաչ» շքանշանով։ Թաղված է Եռաբլուրում։
Ավարայր (այլ կիրառումներ)

Ավարայր, կարող է վերաբերել՝

Ավարայր - գյուղ Մեծ Հայքի Վասպուրական նահանգում
Ավարայր - դաշտ Հայկական լեռնաշխարհում, Մեծ Հայքի Վասպուրական աշխարհի Արտազ գավառում
Դիլմա

Դիլման Շրի Լանկայի թեյի ապրանքանիշ է, որը վաճառվում է միջազգային մակարդակում։ Ընկերությունը հիմնադրվել է 1988 թվականին Մերիլի Ջ Ֆեռնանդոյի կողմից։ Դիլմա անունն ընտրվել է` համատեղելով Ֆերնանդոյի որդիների Դիլմա և Մալիկ անունները։ Այն հասանելի է ավելի քան 100 երկրներում, այդ թվում՝ Էստոնիաում, Միացյալ Թագավորությունում, Թուրքիայում, Լիտվայում, Մալայզիայում, Սինգապուրում, Պակիստանում, Լեհաստանում, Ռուսաստանում, Հունգարիայում, Կանադայում, Չիլիում, Հարավային Աֆրիկայում, Ավստրալիայում, Հնդկաստանում, Ինդոնեզիայում, Ճապոնիայում, Միացյալ Նահանգներում, Սաուդյան Արաբիա, Շվեյցարիա, Թայվան և Նոր Զելանդիա։ 2009 թվականին համարվում էր, որ Դիլման աշխարհում վեցերորդ խոշորագույն թեյի ապրանքանիշն էր։


== Պատմություն ==
Ընկերության հիմնադիր Մերրիլ Ջ. Ֆերնանդոն ծնվել է 1930 թվականին Նեգոմբոյի մոտակայքում գտնվող Պալանսենա գյուղում։ Նա տեղափոխվեց Կոլոմբո, որտեղ դարձավ Ցեյլոնյան թեյի համտեսողներից մեկը ՝ մարզվելով Լոնդոնի Մինսինգ Լեյն փողոցում։
1974 թվականին Ֆերնանդոն գնեց իր առաջին մի քանի թեյի կալվածքները՝ փորձելու իր ուժերը Շրի Լանկայի թեյ արտադրությունում, իսկ 1981 թվականին հիմնադրեց «Ceylon Tea Services Limited»։
1985 թվականին Մերիլի Ֆեռնանդոնն համոզեց ավստրալիական Քոլիս սուպերմարկետների մանրածախ վաճառողին` իր թեյի ապրանքանիշը` Դիլման, համալրելու համար։ Նա խոսեց Քոլիս- ի գնորդի հետ իր թեյը համալրելու մասին և, ի վերջո, շահեց նրան։ 1988 թվականին Մելբուռն Քոլիս խանութներից մեկը սկսեց դարակաշարեր պատրաստել Դիլմայի իր դարակներում։ Ի վերջո, այն տարածվեց Վիկտորիայի  Քոլիսի 35 այլ խանութներում, այնուհետև Վուլվորդսը սկսեց վաճառել նաև ապրանքը։ Ավելի ուշ Դիլման թեյն արտահանեց Նոր Զելանդիա, որտեղ ներկայումս ամենավաճառվող ապրանքանիշն է, ինչպես նաև Եվրոպա և Հյուսիսային Ամերիկա։ Այսօր Ավստրալիան կազմում է Դիլմայի համաշխարհային տարեկան մանրածախ վաճառքի 10 տոկոսը։  2009 թվականի սեպտեմբերին «Ceylon Tea Services»-ը,որը Դիլմայի մայր ընկերությունն է, վաստակել է 5,2 միլիոն ԱՄՆ դոլար  19,7 միլիոն ԱՄՆ դոլարի շրջանառությունից, որը 1,3 միլիոն ԱՄՆ դոլարով ավել էր, նախորդ տարվա ցուցանիշից (18,6 միլիոն ԱՄՆ դոլարի շրջանառություն)։


== Ծանոթագրություններ ==
Էնն Ռայնքինգ

Էնն Ռայքինգ (անգլ.՝ Ann Reinking, նոյեմբերի 10, 1949(1949-11-10), Սիեթլ, Վաշինգտոն, ԱՄՆ - դեկտեմբերի 12, 2020(2020-12-12), Սիեթլ, Վաշինգտոն, ԱՄՆ), ամերիկացի պարուհի, խորեոգրաֆ և դերասան, առավել հայտնի է մյուզիքլներում իր աշխատանքով։ Թոնի և Լոուրենս Օլիվիեի մրցանակների դափնեկիր։


== Կյանք և կարիերա ==
Ռայքինգը ծնվել է Վաշինգտոն նահանգում՝ Սիեթլում՝ Ֆրենսիս Ռեյքինգի և Վոլտեր Ռեյքինգի ընտանիքում, մեծացել է Բելվյուում։
Նա առավել մեծ հաջողության է հասել «Կոկո» (1969), «Հենց այստեղ» (1947), «Չիկագո» (1977), «Սիրելի Չարիթի» (1986) մյուզիքլներում խաղացած դերերով։ Հայտնի է նաև մի շարք ֆիլմերի դերերով՝ «Էննի» (1982), «Միքի և Մոդ» (1984)։
Ռայքինգը չորս անգամ ամուսնացած է եղել և երեք անգամ՝ ամուսնալուծված։ Ունի մեկ որդի՝ Քրիստոֆերը, որի հայրը գործարար Ջեյմս Ստյուարտն է։ Նա նաև հարաբերություններ է ունեցել խորեոգրաֆ Բոբ Ֆոսի հետ։
Ռայքինգը մահացել է 2020 թվականի դեկտեմբերի 12-ին 71 տարեկանում Սիեթլում՝ Վաշինգտոն նահանգում։ Ինչպես հայտնում է Variety-ը նա մահացել է քնած ժամանակ։ Այդ փաստը հաստատել է նաև նրա մենեջերը։ Մահվան պատճառը չի հայտնվում։


== Ֆիլմագրություն ==


=== Կինո ===


=== Հեռուստատեսություն ===


== Ծանոթագրություններ ==
Ջեք Օսբորն

Ջեք Ջոզեփ Օսբորն (անգլ.՝ Jack Joseph Osbourne, նոյեմբերի 8, 1985(1985-11-08), Լոնդոն, Միացյալ Թագավորություն), անգլիացի դերասան, կինոպրոդյուսեր և հեռուստատեսության անձ։


== Կենսագրություն ==
Ջեքը երրորդ և ամենափոքր երեխան է երաժիշտ Օզզի Օսբորնի (ծնվել է՝ 03.12.1948 թ.) և հեռուստահաղորդավարուհի և դերասանուհի Շերոն Օսբորնի (ծնվել է՝ 09.10.1952 թ.) ընտանիքում։ Ունի երկու մեծ քույր՝ Էյմի Ռեյչել Օսբորնը (ծնվել է՝ 02.09.1983 թ.) և Քեյլի Օսբորնը (ծնվել է՝ 27.10.1984 թ.):


== Առողջություն ==
Տառապում է Ցրված սկլերոզով։


== Կարիերա ==
Իր կարիերան սկսել է 2001 թվականին։


== Անձնական կյանք ==
2012 թվականի հոկտեմբերի 7-ից ամուսնացած է դերասանուհի Լիզա Ստելլիի հետ (ծնվել է՝ 1986 թ.), ում հետ հանդիպել է մեկ տարի մինչ ամուսնությունը։ Ամուսինները ունեն երկու աղջիկ՝ Փյորլ Քլեմենթին Օսբորն (ծնվելէ՝ 24.04.2012 թ.) և Էնդի Ռոուզ Օսբորնը (ծնվել է՝ 13.06.2015 թ.):


== Ծանոթագրություններ ==


== Արտաքին հղումներ ==
Ջեք Օսբորն (անգլ.) Internet Movie Database կայքում
Բորիս Գերնգրոս

Բորիս Գերնգրոս (ռուս.՝ Бори́с Влади́мирович Гернгросс, ապրիլի 29, 1878(1878-04-29), Պոլտավայի նահանգ, Ռուսական կայսրություն - հուլիսի 4, 1943(1943-07-04), Բելգրադ, Territory of the Military Commander in Serbia), գեներալ-մայոր, Ելիզավետգրադյան հեծելազորային ուսումնարանի պետ։ Ուղղափառ, հնագույն ազնվականական տոհմից։


== Կենսագրություն ==
Բորիս Գերնգրոսը ծնվել է 1878 թվականին Պոլտավայի գուբերնիայում։ 1896 թվականին ավարտել է Պետրովյան Պոլտավյան կադետական և 1899 թվականին` Միխայլովսկի հրետանային ուսումնարանը, ստանալով ենթապորուչիկի կոչում` գործուղվել է 17-րդ հեծելա-հրետանային մարտկոց։
Կոչումները` պորուչիկ (1901), շտաբս-կապիտան (1905), կապիտան (1906), փոխգնդապետ (1912), գնդապետ (1915), գեներալ-մայոր (1917)։
Ավարտել է Գլխավոր շտաբի Նիկոլաևյան ակադեմիան 1-ին կարգով (1906) և Սպայական հեծելազորային դպրոցի տարեկան դասընթացները (1907)։ Հեծելավաշտային հրամանատարական արտոնակարգն անցել է Օդեսայի 10-րդ ուլանյան գնդում (1907-1909)։
Այնուհետև եղել է 11-րդ հեծելազորային (1909-1912) և 9-րդ հեծելազորային (1912-1913) դիվիզիաների շտաբի ավագ համհարզը։ 1913 թվականի սեպտեմբերի 27-ին գործուղվել է Ելիզավետգրադյան հեծելազորային ուսումնարան ռազմագիտություն դասավանդելու։ Մասնակցել է Առաջին համաշխարհային պատերազմին։ 1915 թվականի հունվարի 8-ին գործուղվել է Դոնի 12-րդ կազակական գունդ, այնուհետև նորից Ելիզավետգրադյան հեծելազորային ուսումնարան։ 1915 թվականի հունիսի 12-ին նշանակվել է Դոնի 3-րդ կազակական դիվիզիայի շտաբի պետի պաշտոնակատար, 1917 թվականի փետրվարի 7-ից` 14-րդ հուսարական Միտավյան գնդի հրամանատար։ Վերջին պաշտոնը զբաղեցրել է մինչև 1917 թվականի սեպտեմբերի 16-ը։
1917 թվականի հոկտեմբերի 17-ից նորից դասավանդել է Ելիզավետգրադյան հեծելազորային ուսումնարանում։ 1917 թվականի դեկտեմբերին եղել է ուկրաինացված զորամասի հրամանատար։ 1918 թվականին ծառայել է հետմանական բանակում, վերանվանվելով գեներալական խորունժի։ 1918 թվականի սեպտեմբերի 24-ին նշանակվել է Ելիզավետգրադյան հեծելազորային ուսումնարանի տնօրեն։ Սկորոպադսկու ռեժիմի անկումից հետո Ռուսաստանի հարավի զինված ուժերի կազմում մասնակցել է Սպիտակ շարժմանը։ 1920 թվականի հունվարի 10-ից նորից 14-րդ հուսարական գնդի հրամանատարն է։ Մինչև Ղրիմի էվակուացիան եղել է 2-րդ հեծելազորային դիվիզիայի շտաբում։ Մասնակցել է Գալիպոլիի ճակատամարտին, եղել է 3-րդ հեծելազորային գնդի, այնուհետև` 2-րդ հեծելազորային բրիգադայի հրամանատար։ Արտագաղթել է Հարավսլավիա։ Եղել է Գլխավոր շտաբի սպաների ընկերության անդամ և Գորիցայի գնդային միավորման նախագահ։ Եղել է Ռուսական բանակի 2-րդ բրիգադի հեծելազորային դիվիզիայի հրամանատար։ Դասավանդել է Բելգրադի Բարձրագույն ռազմա-գիտական դասընթացներում։
Մահացել է 1943 թվականին։


== Պարգևներ ==
Սուրբ Ստանիսլավի 3-րդ աստիճանի շքանշան (1911)
Սուրբ Աննայի 3-րդ աստիճանի շքանշան (1913)
Սուրբ Վլադիմիրի 4-րդ աստիճանի շքանշան սրերով և ժապավեններով (08.02.1915)
Սուրբ Աննայի 4-րդ աստիճանի շքանշան (15.02.1915)
Սուրբ Ստանիսլավի 2-րդ աստիճանի շքանշան սրերով (13.04.1915)


== Ծանոթագրություններ ==


== Արտաքին հղումներ ==
Гернгросс, Борис Владимирович на сайте «Русская армия в Великой войне»
Էդուարդ Վանցյան

Էդուարդ Նիկիտիի Վանցյան (սեպտեմբերի 13, 1921(1921-09-13), Թիֆլիս, Վրացական ԽՍՀ - փետրվարի 17, 1989(1989-02-17), Մոսկվա, ԽՍՀՄ), հայ խորհրդային վիրաբույժ։ Բժշկական գիտությունների դոկտոր (1964), պրոֆեսոր (1965): ԽՍՀՄ ԲԳԱ թղթակից անդամ (1975):


== Կենսագրություն ==
Էդուարդ Վանցյանը ծնվել է 1921 թվականին Թիֆլիսում։ 1943 թվականին ավարտել է Թբիլիսիի պետական բժշկական ինստիտուտը։ 1958-1963 թվականներին աշխատել է Մոսկվայի 1-ին բժշկական ինստիտուտում, 1963 թվականից՝ կլինիկական և փորձարարական վիրաբուժության ՀամԳՀԻ կերակրափողի և ստամոքսի վիրաբուժության բաժանմունքի վարիչ, 1969-1989 թվականներին՝ փոխտնօրեն։
Աշխատանքները վերաբերում են ստամոքսի վիրաբուժությանը և շարժողական ֆունկցիային, վիրահատված կերակրափողի հիվանդություններին։ Առաջարկել է կերակրափողի ամբողջական և հատվածային պլաստիկայի եղանակ։ Մշակել է կերակրափողի նեղացման և սրտի կծկանքի պահպանողական բուժման հատուկ օդալայնիչ։ Հեղինակ է շուրջ 170 գիտական աշխատանքների և 9 մենագրության։


== Անդամակցություն ==
Վիրաբույժների միջազգային ընկերության անդամ
Կուբայի, ԳԴՀ, ԳՖՀ, Չեխոսլովակիայի, Հունգարիայի, Լեհաստանի վիրաբույժների ընկերությունների պատվավոր անդամ


== Պարգևներ ==
ԽՍՀՄ պետական մրցանակ
Աշխատանքային Կարմիր դրոշի շքանշան
«Պատվո նշան» շքանշան
Յան Պուրկինեի արծաթե մեդալ ու պատվո դիպլոմ (Չեխոսլովակիա)


== Երկեր ==
Многотомное руководство по хирургии, под ред. Б. В. Петровского, т. 6, кн. 2, М., 1966 (авт. ряда разд.)
Дивертикулы пищевода, М., 1968 (совм, с Петровским Б. В.)
Лечение ожогов и рубцовых сушений пищевода, М., 1971 (совм, с Тощаковым Р. А.)
Приобретенные свищи между пищеводом и дыхательными путями, Баку, 19 72 (совм, с др.)
Грыжи пищеводного отверстия диафрагмы, Тбилиси, 1974 (совм, с др.)
Операции на пищеводе, в кн: Атлас грудн. хир., под ред. Б. В. Петровского, т. 2, с. 121, М., 1974 (совм, с Тощаковым Р. А.)
Язва кардинального отдела желудка, Эдуард Ванцян, Александр Черноусов, Александр Корчак, «Медицина» 1982 г.


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7


== Ծանոթագրություններ ==
Կաստրոմոնտե

Կաստրոմոնտե (իսպ.՝ Castromonte)՝ մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 87,10 կմ2։ Բնակչությունը` 377 մարդ (2010 թվականի տվյալներով)։ Պրովինցիայի վարչական կենտրոնից գտնվում է 36 կմ հեռավորության վրա։
Բնակչության հովանավոր սրբերն են` Կլեմենտեն և սուրբ՝ Ռոսարիոն։


== Արտաքին հղումներ ==
Պաշտոնական էջ(չաշխատող հղում)
Էրվալ Սեկու

Էրվալ Սեկու (պորտ.՝ Erval Seco), գավառ Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի մեջ։ Բնակչությունը կազմում է 8 417 մարդ, ըստ 2006 թվականի տվյալների։ Տարածքը կազմում է 363,892 կմ2։ Բնակչության խտությունը՝ 23,1 մարդ/կմ²։
Քաղաքի տոնը նշվում է ապրիլի 12-ին։


== Վիճակագրություն ==
Համախառն ներքին արտադրանքը կազմել է 79 325 780,00(ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 9 049,26 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,740։


== Պատմություն ==
Քաղաքը հիմնադրվել է 1964 թվականի ապրիլի 12-ին։
Տիյու (այլ կիրառումներ)

Տիյու, կարող է վերաբերել՝

Տիյու - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լուզա գետի ձախ ափին՝ 67 կմ հեռավորության վրա
Տիյու - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կաբան Տիվիս լճի ափին
Գրուժչանսկի գյուղական խորհուրդ (Կոնոտոպսկի շրջան)

Անվան այլ կիրառումների համար տե՛ս՝ Գրուժչանսկի գյուղական խորհուրդ (այլ կիրառումներ)Գրուժչանսկի գյուղական խորհուրդ  (ուկրաիներեն՝ Гружчанська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Գրուժչանսկի գյուղական խորհրդում բնակվում էր 1838 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռեյ Միստերիո

Օսկար Գուտիերես Ռուբիո (իսպ.՝ Óscar Gutiérrez Rubio, դեկտեմբերի 11, 1974(1974-12-11), Սան Դիեգո, Կալիֆոռնիա, ԱՄՆ), առավել հայտնի Ռեյ Միստերիո կրտսեր, կամ պարզապես՝ Ռեյ Միստերիո (Rey Mysterio, թարգմ.՝  «առեղծվածի թագավոր»), ռինգային անվամբ, մեքսիկական արմատներով ամերիկացի դիմակավորված պրոֆեսիոնալ ըմբիշ (լուչադոր էնմասկարադո)։ Առավել ճանաչելի կարիերա է ունեցել «WWE» և «WCW» կազմակերպություններում ելույթներ ունենալու տարիներին։
Սկզբնապես հանդես է եկել մեքսիկական «Asistencia Asesoría y Administración» (AAA) կազմակերպությունում (1992-95), որից հետո մեկ տարի ելույթներ է ունեցել «Extreme Championship Wrestling» (ECW) էքստրեմալ ռեստլինգի առաջնությունում։ Հայտնի է նաև «World Championship Wrestling» (WCW) կազմակերպությունում հանդես գալու տարիներից (1996-2001), որտեղ օգտագործել է Ռեյ Միստերիո կրտսեր (Rey Misterio, Jr.) ռինգային անունը։
Հայտնի է իր ակրոբատիկ մարտաոճով և հանդիսանում է Միացյալ Նահանգներում 90-ական թվականներին առաջին միջինքաշային ակրոբատներից մեկը։
«WCW»-ում անցկացրած տարիներին երեք անգամ նվաճել է WCW աշխարհի թիմային չեմպիոնական տիտղոսը և մեկ անգամ WCW միջինքաշային չեմպիոնական տիտղոսը։ «WWE»-ի կազմում Միստերիոն երեք անգամ հռչակվել է աշխարհի չեմպիոն՝ երկու անգամ նվաճելով Աշխարհի ծանրքաշային տիտղոսը և մեկ նվաճելով WWE չեմպիոնական տիտղոսը։ Աշխարհի չեմպիոն հռչակվելուց զատ, չորս անգամ նվաճել է WWE թիմային գոտին, երկու անգամ՝ WWE միջմայրցամաքային գոտին և ութ անգամ WCW/WWE միջինքաշային գոտին (հինգ անգամ «WCW»-ում և երեք անգա «WWE»-ում)։ Տիտղոսային նվաճումներից զատ հաղթել է նաև 2006 թվականի «Թագավորական կռիվը»։ 2015 թվականին վերադարձել է «AAA»։


== Այցեքարտային հնարքներ ==
619
Բոդի պրես վերին լարից
նստած սենթոն վերին լարից
Ֆրոգ սփլեշ վերին լարից
Արևմտյան ափի ճխտում
Բուլդոգ
Տորնադո ԴԴՏ
Տորնադո հարիկանրանա
Ստաներ
Ոտնահարվածներ
գլխի մկրատ
Ռևերս տորնադո ԴԴՏ վազելով
Միստերի էքսպրես
Ավալանշ միստերիո էքսպրես
Արաբական սեղմում
Սպրինգբորդ արաբական սեղմում
Ավալանշ շրջված ֆրանեկնշտայներ


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը WWE.com կայքում(անգլ.)
Ռեյ Միստերիոյի դիմակները Archived 2011-09-29 at the Wayback Machine.(անգլ.)
Ֆրանսիական Պոլինեզիա

Ֆրանսիական Պոլինեզիա (ֆր.՝ Polynésie française), (հայտնի նաև Թաիթի), կղզի է օվկիանիայի տարածքում։ Նախկինում կղզին եղել է Ֆրանսիայի տիրապետության տակ։ Արևմուտքից սահմանակից է Կուկի կղզիների ջրերի հետ, հյուսիս-արևմուտքից կիրիբաթի հանրապետության հետ, հյուսիսի, արևելքի և հարավի հետ սահմանակից է խաղաղ օվկիանոսյան չեզոք ջրերի հետ, իսկ հարավ-արևելքից սահմանակից է Պիտկերնաի ջրերի հետ:
Կառավարվում է Ֆրանսիաի գերագույն հանձնակատարի կողմից:
Չույի մարզ

Չույի մարզը (ղրղզ.՝ Чүй областы), վարչական միավոր է Ղրղզստանի հյուսիսային մասում։ Վիլայեթի կամ մարզի վարչական կենտրոնը Թոքմաք քաղաքն է։ Բնակչությունը 814 900 մարդ է (2011 թ-ի տվյալներով), իսկ տարածքը՝ 20 200 կմ²։ Հյուսիսում սահմանակից է Ղազախստանին։
Սեդնևկա (այլ կիրառումներ)

Սեդնևկա, կարող է վերաբերել՝

Սեդնևկա - գյուղ Ռուսաստանի Սմոլենսկի մարզի Կրասնինսկի շրջանի կազմում
Սեդնևկա - գյուղ Ուկրաինայի Կիրովոգրադի մարզի Ուստինովի շրջանում
Նիկոլսկոե (գյուղ, Բուզդյակսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское, բաշկիրերեն՝ Никольский), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 304 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայկանուշ Դանիելյան

Հայկանուշ Բաղդասարի Դանիելյան (դեկտեմբերի 3 (15), 1893, Թիֆլիս, Ռուսական կայսրություն - ապրիլի 19, 1958(1958-04-19), Երևան, Հայկական ԽՍՀ, ԽՍՀՄ), հայ օպերային երգչուհի (քնարակոլորատուրային սոպրանո), հայ դասական երգարվեստի վարպետ, ԽՍՀՄ Պետական մրցանակի դափնեկիր։ Հայ երգիչներից առաջինն է արժանացել ԽՍՀՄ ժողովրդական արտիստի կոչմանը (1939)։


== Կենսագրություն ==
Հայկանուշ Դանիելյանը ծնվել է Թիֆլիսում։ 1920 թվականին ավարտել է Պետրոգրադի կոնսերվատորիան։ 1920-1932 թվականներին երգել է Պետրոգրադի և Թիֆլիսի օպերային թատրոններում։ 1924 թվականին երգիչներ Լևոն Իսեցկու և Շարա Տալյանի հետ մասնակցել է Լենինականի օպերա-օպերետային խմբի ներկայացումներին, հանդես եկել համերգներով։ 1941-1951 թվականներին դասավանդել է Երևանի Կոմիտասի անվան կոնսերվատորիայում, 1943-1948 թթ. եղել է վոկալի ամբիոնի վարիչ, 1949 թվականից՝ պրոֆեսոր։ 1949-1952 թվականներին եղել է Պյոտր Չայկովսկու անվան երաժշտական դպրոցի տնօրենը, 1932-1948 թթ.՝ Երևանի օպերայի և բալետի թատրոնի մեներգչուհի։ 1941 թվականին նկարահանվել է «Երևան» հեռուստաֆիլմերի ստուդիայում նկարահանած «Հայկական կինոհամերգ» ֆիլմում։
1941 թվականից եղել է ԽՄԿԿ անդամ։ 1946-1950 թթ. եղել է ԽՍՀՄ Գերագույն խորհրդի 2-րդ գումարման պատգմավոր, Հայկական ԽՍՀ 1-ին և 3-րդ գումարման պատգամավոր։


=== Մահ ===
Մահացել է 1958 թվականի ապրիլի 19-ին Երևանում։ Թաղված է Թոխմախի գերեզմանատանը։


== Կատարումներ ==
Հայկանուշ Դանիելյանի կատարումներն աչքի են ընկել կատարման վարպետությամբ, նուրբ արտահայտչամիջոցներով ու անմիջականությամբ։
Համերգային ծրագրում կատարել է հայ և արտասահմանցի կոմպոզիտորների՝ Չայկովսկու, Ռիմսկի-Կորսակովի, Ռախմանինովի, Գլազունովի երգերից ու ռոմանսներից։ Առանձնահատուկ ներշնչանքով է մեկնաբանել «Ծիծեռնակ», Կոմիտասի «Չինար ես», «Քելե-քելե», «Քելեր-ցոլեր» երգերը, Սպենդիարյանի «Առ սիրուհիս», Մելիքյանի «Սև կաքավիկ», «Ծիլ-ծիլա» և այլ ռոմանսներ։


=== Դերերգեր ===
Ջիլդա՝ Ջուզեպպե Վերդիի «Ռիգոլետտո»
Վիոլետա՝ Ջուզեպպե Վերդիի «Տրավիատա»
Ռոզինա՝ Ջոակինո Ռոսսինիի «Սևիլյան սափրիչ»
Բատերֆլայ՝ Ջակոմո Պուչչինիի «Չիո Չիո-սան»
Անուշ՝ Արմեն Տիգրանյանի «Անուշ»
Անտոնիդա՝ Միխայիլ Գլինկայի «Իվան Սուսանին»
Մարգարիտ Վալուան՝ Ջակոմո Մեյերբերի «Հուգենոտներ»
Օլիմպիա՝ Տիգրան Չուխաճյանի «Արշակ Բ»
Մարգարիտ Վալուա՝ Ջակոմո Մեյերբերի Հուգենոտներ


== Պարգևներ, մրցանակներ ==
ԽՍՀՄ ժողովրդական արտիստ (1939 թ.)
Ստալինյան մրցանակ (1946 թ.) Մ. Գլինկայի «Իվան Սուսանին» օպերայում  Անտոնիդայի և  Ջակոմո Մեյերբերի Հուգենոտներ օպերայում Մարգարիտ Վալուայի դերերգի համար
Լենինի շքանշան (4.11.1939 թ.)
Աշխատանքային կարմիր դրոշի շքանշան (24.11.1945 թ.)
«Հայրենական մեծ պատերազմի ժամանակ անձնվեր աշխատանքի համար» մեդալ


== Հիշատակ ==
Հայկանուշ Դանիելյանի անունով է կոչվում Երևանի Նոր Նորք վարչական շրջանի արվեստի դպրոցը։
2000 թվականին թողարկվել է փոստային նամականիշ՝ նվիրված 20-րդ դարի հայ մշակույթի նվիրյալներին՝ Համո Բեկնազարյան, Ալեքսանդր Թամանյան, Վահրամ Փափազյան, Վասիլ Թայիրով, Լեոնիդ Ենգիբարյան, Հայկանուշ Դանիելյան, Սերգեյ Համբարձումյան, Հրանտ Շահինյան, Թորոս Թորամանյան։


== Տես նաև ==
Հայկանուշ Դանիելյանի անվան արվեստի դպրոց


== Պատկերասրահ ==
Հայկանուշ Դանիելյանի տունը Երևանում
		
		
		
		


== Մատենագիտություն ==


== Ծանոթագրություններ ==


== Արտաքին հղումներ ==
Հայկանուշ Դանիելյանի մասին դպրոցական մեծ հանրագիտարանում
Թխկու տերև

Թխկու տերև (անգլ.՝ Maple Leaf, ֆր.՝ Feuille d'érable), Կանադայի պաշտոնական խորհրդանշերից մեկը։


== Կանադայի խորհրդանիշ ==
Թխկու տերևը կարելի է տեսնել Կանադայի ազգային խորհրդանիշներից դրոշի վրա (դրոշի կենտրոնում այն տեղադրվել է միայն 1965 թվականին): Կարմիր թխկու տերևն, ինչպես ստիլլիզացված նկարում, այնպես էլ դրոշի վրա, ունի 11 ծայր։


== Կանադական մետաղադրամների վրա ==
Այսօր այս միջազգայնորեն ճանաչված խորհրդանիշը պահպանվել է միայն կանադական 1 և 5 ցենտանոց մետաղադրամների վրա։ 


== Թխկու տերևը պատմության մեջ ==
Հյուսիսային Ամերիկայի առաջին ընկերությունը՝ Սեն Ժամ Բատիստը, թխկու տերևը 1834 թվականին ընդունել է որպես պաշտոնական խորհրդանիշ։
1848 թվականին Տորոնտոյի ամենամյա գրական «Մեյփլ Լիֆ» հրատարակչությունը թխկու տերևը ճանաչել է որպես Կանադայի գլխավոր խորհրդանիշ։
1860 թվականին Մեծ Բրիտանիայի և Հյուսիսային Իռլանդիայի Միացյալ Թագավորության մաս կազմող Ուելսի մարզի արքայազնի Կանադա այցի ժամանակ թխկու տերևն առաջին անգամ օգտագործվել է 100-րդ զորագնդի ձևավորման համար։ Այն Կանադայում լայնորեն օգտագործվում է նաև որպես զարդանշան։
1868 թվականին Օնտարիոն և Քվեբեկն իրենց դրոշների վրա ավելացրեցին թխկու տերև։


== Տես նաև ==
Կանադա
Թխկի


== Պատկերասրահ ==

		


== Ծանոթագրություններ ==
Առանց դեմքի

«Առանց դեմքի» (անգլ.՝ Face/Off), 1997 թվականին ռեժիսոր Ջոն Վուի նկարահանած մարտաֆիլմ։
Ֆիլմը ներկայացվել է Օսկարի լավագույն ձայնային էֆեկտներ անվանակարգում, ստացել է 8 տարբեր կինոմրցանակ։


== Սյուժե ==
ՀԴԲ-ի գործակալ Շոն Արչերը երկար ժամանակ հետևողականորեն փնտրում է Կաստոր և Պոլուքս Տրոյ եղբայներին, ովքեր հայտնի միջազգային հանցագործներ են։ Իսկ Կաստորի հետ կապված նա անձնական վրեժ ունի լուծելու։ Կաստորը սպանել էր իր հնգամյա որդուն։ ՀԴԲ-ն ընկնում է եղբայրների հետքի վրա և օդանավակայանում ձերբակալում Պոլուքսին, իսկ տեղի ունեցած փոխհրաձգությունից հետո Կաստորը վիրավորվում է և ընկնում կոմայի մեջ։
Շուտով պարզվում է, որ թռիչքից առաջ եղբայրները թունավոր գազ արտանետող ռումբ են տեղադրել քաղաքում։ Պոլուքսը չի ցանկանում հայտնել ռումբի տեղը։
ՀԴԲ-ն Շոնին առաջարկում է վտանգավոր առաքելություն կատարել։ Հատուկ վիրահատության օգնությամբ նրա դեմքի մաշկի փոխարեն դնում են հանցագործ Կաստորի դեմքը, որպեսզի նա, ներկայանալով որպես Կաստոր, կարողանա բանտում տեղեկություն ստանալ ռումբի վայրի մասին։ Անվտանգությունից ելնելով այս ամենը խիստ գաղտնի է պահվում։
Այդ ժամանակ հիվանդանոցում Կաստորը անսպասելի արթնանում է կոմայից և, տեսնելով Շոնի վիրահատված դեմքը, հասկանում է, թե ինչ է կատարվել և բռնությամբ ստիպում է բժշկին Շոնի դեմքը դնել իր դեմքի փոխարեն, որից հետո նա սպանում է բժշկին և ՀԴԲ-ի գործակալներին, ովքեր գիտեին այս գործողության մասին ...


== Դերակատարներ ==


== Ծանոթագրություններ ==


== Արտաքին հղումներ ==
Առանց դեմքի(անգլ.) ֆիլմը Internet Movie Database կայքում
«Առանց դեմքի»(ռուս.) ֆիլմը ԿինոՊոիսկ կայքում։
«Առանց դեմքի»(անգլ.) ֆիլմը allmovie կայքում:
«Առանց դեմքի»(անգլ.) ֆիլմը Box Office Mojo  կայքում
Առանց դեմքի(անգլ.) ֆիլմը Rotten Tomatoes կայքում
Դամիետա

Դամիետա (Դումյատ) (արաբերեն։ ‎ مدينة دمياط, medīnat dimyāt), նավահանգստային քաղաք Եգիպտոսում՝ մոտ 200 կմ հյուսիս մայրաքաղաք Կահիրեից։ Բնակչությունը՝ 206 664 մարդ (նոյեմբերի 11, 2006)։ Քաղաքի բնակչության տարեկան աճը կազմում է 2,09%։ Քաղաքը հնում ունեցել է ռազմավարական մեծ նշանակություն։


== Ծանոթագրություններ ==
Խոկի ջրամբար

Խոկի ջրամբար, ջրամբար է Նախճավան գավառում, Խոկ գյուղի մոտ։ Օգտագործվում է 1965 թ.-ից և ունի 1,2 միլիոն խմ ջրատարողություն։ Սնվում է տեղումներից և քարհեզներից հանվող ջրապաշարներով։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Բեչար

Բեչար, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կոնկա դե Դալտ

Կոնկա դե Դալտ (իսպ.՝ Conca de Dalt) - մունիցիպալիտետ Իսպանիայում, մտնում է Լիեդայի կազմի մեջ (Կատալոնիա)։ Մունիցիպալիտետը գտնվում է Պալյարս Հուսսա շրջանում։ Զբաղեցնում է 116,26 կմ²։ Բնակչությունը 407 մարդ (2010 թվականի տվյալներով)։


== Աղբյուրներ ==
Página web del Ayuntamiento
Información de la Generalitat de Catalunya Archived 2007-03-11 at the Wayback Machine.
Información del Institut d’Estadística de Catalunya
Fotografías de los pueblos de Conca de Dalt Archived 2009-05-17 at the Wayback Machine.
Fotografías de Serradell Archived 2008-07-25 at the Wayback Machine.
Página sobre Torallola Archived 2007-09-29 at the Wayback Machine.
Ազնվականների բույնը

Ազնվականների բույնը (ռուս.՝ «Дворянское гнездо»), Իվան Տուրգենևի վեպերից, գրված 1856—1858 թվականներին, առաջին անգամ լույս է տեսել 1859 թվականին «Սովրեմեննիկ» ամսագրում։


== Կերպարներ ==
Ֆյոդոր Իվանովիչ Լավրեցկի (մայրը մահացել է, դաստիարակել է նրա մորաքույր Գլաֆիրան)
Իվան Պետրովիչ (Ֆյոդորի հայրը), ապրել է մորաքրոջ մոտ, ապա՝ իր ծնողների, ամուսնացել է մոր սպասուհու՝ Մալանյա Սերգեևնայի հետ)
Գլաֆիրա Պետրովնա (Ֆյոդորի մորաքույրը), չամուսնացած կին, բնավորությամբ նման է իր գնչուհի տատին
Պյոտր Անդրեևիչ (Ֆյոդորի պապը, հասարակ վարպետ, Ֆյոդորի պապը կոշտ, հանդուգն մարդ էր, նախատատը՝ վրիժառու գնչուհի էր, ոչնչում չէր զիջում ամուսնուն)
Սերգեյ Պետրովիչ՝ պետական խորհրդական։
Մարիա Դմիտրիևնա Կալիտինա՝ հարուստ այրի, կալվածատիրուհի։
Մարֆա Տիմոֆեևնա Պեստովա՝ Կալիտինայի մորաքույրը, պառաված օրիորդ։
Վլադիմիր Նիկոլաևիչ Պանշին՝ ազնվական կալվածատեր, հատուկ հանձնարարությունների ղեկավար։
Լիզա և Լենոչկա (Մարիա Դմիտրիևնայի դուստրերը)։
Քրիստափոր Ֆյոդորովիչ Լեմ՝ երաժշտության մեծ ուսուցիչ, գերմանացի։
Վարվարա Պավլովնա Կորոբինա (Վարենկա), Լավրեցկու կինը։
Միխալևիչ (Ֆյոդորի ընկերը, «Էնտուզիաստ և բանաստեղծ»)
Ադա (Վարվարայի և Ֆյոդորի դուստրը)


== Վեպի սյուժեն ==
Վեպի գլխավոր հերոսը ազնվական Ֆյոդոր Իվանովիչ Լավրեցկին է, որը իր բնավորության գծերով նման է Տուրգենևին։ Դաստիարակվելել է հայրական տնից հեռու՝ քաղաքից դուրս, մորաքրոջ տանը, քանի որ վաղ հասակում կորցրել էր մորը։ Քննադատները հաճախ որպես վեպի սյուժեյի հիմք էին ընդունում Իվան Տուրգենևի մանկությունը, նա ևս դաստիարակվել էր մոր կողմից, որը հայտնի էր իր դաժանությամբ։
Լավրեցկին շարունակում է իր կրթությունը Մոսկվայում, և օպերա այցելելու ժամանակ օթյակներից մեկում նկատում է մի աղջկա։ Նրա անունը Վարվարա Պավլովնա էր, և Ֆյոդորը խոստովանում է, որ սիրում է նրան ու խնդրում է նրա ձեռքը։ Ամուսնանալու ժամանակն էր, և զույգը տեղափոխվում է Փարիզ։ Այնտեղ Վարվարա Պավլովնան դառնում է շատ հայտնի և սիրված սրահի ղեկավար, ու սիրավեպ է սկսում մշտական հյուրերից մեկի հետ։ Լավրեցկին իմանում է կնոջ սիրավեպի մասին միայն այն ժամանակ, երբ հանկարծակի կարդում է սիրեկանի գրությունը ուղղված Վարվարա Նիկոլայևնային։ Իմանալով իր սիրելիյի դավաճանության մասին, նա խզում է իր բոլոր կապերը նրա հետ և վերադառնում է իր հայրենի տուն, որտեղ դաստիարակվել էր։
Վերադառնալով տուն Լավրեցկին այցելում է իր իր մորաքրոջ աղջկան՝ Մարիա Դմիտրիևնա Կալիտինային, որն ապրում էր իր երկու դուստրերի՝ Լիզայի և Լենոչկայի հետ։


== Էկրանավորում ==
Վեպը էկրանավորվել են 1915 թվականին Վլադիմիր Գարդինին և 1969 թվականին Անդրեյ Կոնչալովսկին։ Խորհրդային ֆիլմերում գլխավոր դերերում խաղում էին Լեոնիդ Կուլագինը և Իրինա Կուպչենկոն։

1965 թվականին Հարավսլավիայում նկարահանվեց հեռուստաֆիլմ ըստ վեպի, որի ռեժիսորը Դենիել Մարուսիչն էր։
1969 թվականին Գերմանիայի Դեմոկրատական Հանրապետության հեռուստաալիքը նկարահանեց ֆիլմ ըստ վեպի։ Ռեժիսորն էր Հանս-Էրիկ Կորբշմիդտը։


== Ծանոթագրություններ ==
Սահմանային պետություն

Սահմանային պետություն, սահմանին գտնվող պետություն, պետական կազմավորում կամ տարածքային միավոր։ Լայն իմաստով, եզրը կարող է վերաբերվել տվյալ պետության յուրաքանչյուր հարևան սահմանակից երկրին։
Հին Հռոմում, սահմանային կամ լիմիտրոֆ (լատ.՝ limitrophus) էին անվանում կայսրության սահմանին գտնվող նահանգները, որոնք պարտական էին սահմանային լեգեոններ կազմավորել և տրամադրել տվյալ տարածքի պաշտպանության համար, տեղակայելով դրանք լիմեսներում՝ սահմանային պահակակետերում։


== Ծանոթագրություններ ==


== Տես նաև ==
Բախարգելման պետություն
Սանիտարային պահականոց
Գրաժինա Բրաշիշկիտե

Գրաժինա Բրաշիշկիտե (լիտ.՝ Gražina Brašiškytė, հոկտեմբերի 19, 1920(1920-10-19), Շյաուլյայ, Լիտվա - մայիսի 10, 1983(1983-05-10), Մոսկվա, ԽՍՀՄ), խորհրդային բեմադրող նկարիչ։


== Կենսագրություն ==
Ծնվել է 1920 թվականի հոկտեմբերի 19-ին, Շյաուլյայ քաղաքում։
1937 թվականին ընդունվել է Կաունասկի գեղարվեստական դպրոց, իսկ Հայրենական մեծ պատերազմի սկզբին իր ընտանիքի հետ միասին մեկնել է Ալմա-Աթա, որտեղ շարունակել է իր ուսումը Մոսկվայի Գերասիմովի անվան կինեմատոգրաֆիայի համառուսական պետական ինստիտուտի մուլտիպլիկացիայի բաժնում, որը տարահանվել էր Ղազախական  ԽՍՀ-ի մայրաքաղաք։ 1948 թվականին ավարտել է իր ուսումը Մոսկվայում, որից հետո վերադարձել է Լիտվական ԽՍՀ։ Այնուհետև Գրաժինա Բրաշիշկիտեն նորից վերադարձել է Մոսկվա, որտեղ նա ընդունվել է «Սոյուզմուլտֆիլմ» կինոստուդիա` սկզբում աշխատելով որպես բեմադրող նկարիչի օգնական, իսկ 1956 թվականից` բեմադրող նկարիչ։
1955 թվականին որպես բեմադրող նկարիչ իր դեբյուտն է նշել «Կախարդված տղան» մուլտիպլիկացիոն ֆիլմում։ Նա բեմադրել է ավելի քան քսան մուլտֆիլմեր, գրել է սյուժեներ` խորհրդային երգիծական «Ֆիթիլ» կինոամսագրի համար։
Արժանացել է Հնդկական միջազգային կինոփառատոնի «Արծաթե լոտոս» մրցանակին` «Վիշապը (մուլտֆիլմ)» ֆիլմի համար (1961 թվական), իսկ նրա «Խավարասերը» ֆիլմը ճանաչվել է որպես տարվա լավագույն ֆիլմ (1963 թվական)։
Մահացել է 1983 թվականի մայիսի 10-ին, Մոսկվայում։


== Ֆիլմագրություն ==


=== Բեմադրող նկարիչ ===
1951 թվական` Մտերիմ ընկերներ (մուլտֆիլմ)` նկարչի օգնական
1955 թվական` «Կախարդված տղան»
1957 թվական` «Վերլիոկա (մուլտֆիլմ)»
1957 թվական` «Ցանկությունների իրականացում»
1958 թվական` «Հեռավոր կղզու գաղտնիքը»
1959 թվական` «Սաթե ամրոցը»
1961 թվական` «Վիշապը (մուլտֆիլմ)»
1962 թվական` «Կանաչ օձը»
1963 թվական` «Խավարասերը»
1964 թվական` «Կարելին ու Չի կարելին»
1965 թվական` «Բարև ձեզ, ատոմ»
1966 թվական` «Ծանոթ դեմքերը»
1967 թվական` «Շտուրմովշչինան» («Ֆիտիլ» № 59)
1968 թվական` «Լուսատտիկը № 8»
1969 թվական` «Մենք փնտրում ենք թանաքակաթիլը»
1970 թվական` «Լինում է, չի լինում»
1971 թվական` «Օտար հետքերով»
1972 թվական` «Նվիրական երազանք»
1973 թվական` «Պատմվածքներ տիեզերքի մասին»
1974 թվական` «Պոնին վազում է շրջանով»
1975 թվական` «Ես հիշում եմ...»


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 125-126. — 816 с. — 3000 экз. — ISBN 5-9265-0319-4


== Արտաքին հղումներ ==
Գրաժինա Բրաշիշկիտե (անգլ.) Internet Movie Database կայքում
Գրաժինա Բրաշիշկիտե Archived 2020-06-26 at the Wayback Machine.
Գրաժինա Բրաշիշկիտեյի աշխատանքները
Nežinoma lietuviškosios animacijos istorija (լիտվ.)
Կալինին (Կուտեյնիկովսկի գյուղական համայնք)

Անվան այլ կիրառումների համար տե՛ս՝ Կալինին (այլ կիրառումներ)Կալինին (ռուս.՝ Калинин), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Կուտեյնիկովսկի գյուղական համայնքի կազմի մեջ։
NBC News

NBC News՝ ամերիկյան NBC Universal մեդիա կոնգլոմերատի կազմում գտնվող NBC հեռուստաընկերության լրատվական ցանց։ NBC News-ը ամերիկյան հեռուստատեսության պատմության մեջ առաջին լրատվական թողարկումն է իրականացրել 1940 թվականի փետրվարի 21-ին։


== Արտաքին հղումներ ==
Պաշտոնական կայք (անգլերեն)


== Ծանոթագրություններ ==
Մոնմորո Սեն Սիբար (կանտոն)

Մոնմորո Սեն Սիբար (ֆր.՝ Montmoreau-Saint-Cybard), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Անգուլեմ օկրուգի մեջ։ Համաձայն 2007 թվականի մարդահամարի կանտոնի բնակչությունը 4721 մարդ էր։Կանտոնի համարը 1621 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Սաառեկյուլա (գյուղ, Վիիռացի շրջան)

Անվան այլ կիրառումների համար տե՛ս՝ ՍաառեկյուլաՍաառեկյուլա (էստ․՝ Saareküla), գյուղ Էստոնիայի Վիլյանդիմաա նահանգի Վիիռացի շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ավիատորը (ֆիլմ)

«Ավիատորը» (անգլ.՝ the Aviator), Մարտին Սկորսեզեի կենսագրական դրաման, որը ներկայացվել է 11 «Օսկարի» և նրանից 5-ը ձեռք է բերել։ Ֆիլմը պատմում է Հովարդ Հյուզի կյանքի մասին, որը հորից որպես ժառանգություն մի փոքրիկ ֆաբրիկա ստանալով այն դարձնում է ֆանտաստիկ եկամուտ բերող ձեռնարկություն։


= Նկարագրություն =
Հորից ոչ մեծ գործարան ստանալով` Հովարդ Հյուզը այն վերածում է հսկայական, աներևակայան եկամուտ բերող ձեռնարկության։ Դառնալով հսկայական կինոստուդիայի սեփականատեր` նա նկարահանում է այդ ժամանակի համար ամենաթանկ ֆիլմը` նվաճելով հոլիվուդյան դերասանուհիների սրտերը։
Նրան էին պատկանում Լաս-Վեգասի ամենաշքեղ կազինոները։ Նա ձեռք է բերում ամենակոմերցիոն ավիաարտադրող ընկերությունը։


== Դերերում ==


== Ծանոթագրություններ ==


== Արտաքին հղումներ ==
Ավիատորը(անգլ.) ֆիլմը Internet Movie Database կայքում
«Ավիատորը»(ռուս.) ֆիլմը ԿինոՊոիսկ կայքում։
Իլարիոն Չոբանու

Իլարիոն Չոբանու (ռումիներեն՝ Ilarion Ciobanu, հոկտեմբերի 28, 1931(1931-10-28), Ciucur-Mingir, Cimișlia District - սեպտեմբերի 7, 2008(2008-09-07), Բուխարեստ, Ռումինիա), ռումինացի կինոդերասան։


== Կենսագրություն ==
Մեծացել է Սև ծովի ափին գտնվող Կոնստանցա նավահանգստային քաղաքում։ 12 տարեկանում թողել է դպրոցը և ապրուստի միջոցներ էր վաստակում պատահական աշխատանքներով․ եղել է շինարար, ձկնորս, ամեն աշխատանք կատարող բանվոր։
1948 թվականից եղել է ռեգբիստ։ Խաղացել է «Ştiinţa» և «Դինամո» (Բուխարեստ) ֆուտբոլային թիմերում, իսկ 1959-1962 թվականներին՝ Բուխարեստի «Պրոգրեսուլ» ակումբում։
1958 թվականից սովորել է Բուխարեստի Կինոյի և թատրոնի «Ի․ Լ․ Կարաջալե» ազգային համալսարանում։
1961 թվականից նկարահանվել է կինոյում և կանոնավոր կերպով խաղացել է մինչև 1980-ական թվականների վերջը։
Հատկապես մեծ ճանաչում է ձեռք բերել շնորհիվ ոստիկանության անկաշաառ կոմիսար Միխայ Ռոմանի մտացածին դերի։ Նկարահանվել է նաև մի քանի ֆիլմերում (այսպես կոչված «մամալիգա-վեսթերններում») Վայրի Արևմուտքում տրանսիլվանցիների արկածների մասին։
Մահացել է 2008 թվականի սեպտեմբերի 7-ին 76 տարեկանում կոկորդի քաղցկեղի բարդություններից։ Իր խնդրանքի համաձայն՝ դիակիզվել է։


== Ընտրյալ ֆիլմագրություն ==
1960 — Բուռն տարիներ
1961 — Մարդը ձեր կողքին
1962 — Լուպեն, 29 — Դանեց
1963 — Սենտիմենտրալ պատմություն
1965 — Ապստամբություն
1966 — Գոլգոֆա
1966 — Ձյան ժամանակը
1967 — Կոթող — Ջերուլա
1968 — Լեգենդ
1969 — Տիկինների պատերազմ
1970 — Միխաի Քաջ — Ստրոե Բուզեսկու
1970 — Կացին — հովիվ Նիկիֆոր Լիպա
1971 — Հավաքույթ
1971 — Աշխարհի արարում
1972 — Գանղտնապահություն — Միխաի Ռոման
1972 — Հմայություն
1972 — Մաքուր ձեռքերով — կոմիսար Միխաի Ռոման
1973 — Վերջին փամփուշտը — կոմիսար Միխաի Ռոման
1973 — Ծուղակ — կոմիսար Միխաի Ռոման
1974 — Անմահները — Վասիլե
1974 — Դժվարին ուղի դեպի Տիպերարի — կոմիսար Միխաի Ռոման
1976 — Բարձրացնել բոլոր առագաստները — Գերասիմ
1978 — Եկատերինա Թեոդորիու — գեներալ
1979 — Դերասանուհին ու տրանսիլվանցիները — Տրայան Բրեդ
1979 — Մարգարե, ոսկի և տրանսիլվանցիներ — Տրայան Բրեդ
1979 — Կարմրահեր Մայքլի արկածները  — կապիտան
1980 — Յանկու Ժիանու - հարկահավաք
1981 — Տրանսիլվանցիները Վայրի Արևմուտքում — Տրայան Բրեդ
1981 — Յանկու Ժիանու - հայդուկ


== Ծանոթագրություններ ==
Լյուքսեմբուրգի ֆուտբոլի առաջնություն 2005-2006

Լյուքսեմբուրգի ֆուտբոլի առաջնություն 2005-2006, Լյուքսեմբուրգի 92-րդ ֆուտբոլի առաջնությունը։ Մրցաշարի չեմպոին է դարձել «Ֆ91 Դյուդելանժը»։ Մրցաշարին մասնակցել է 12 թիմ։ Մրցաշարը տեղի է ունեցել 2005 թվականի օգոստոսի 7-ից մինչև 2006 թվականի մայիսի 28-ը։


== Արտաքին հղումներ ==
Վիճակագրությունը RSSSF կայքում
Ճիչ (արձան, Ամստերդամ)

Ճիչ (հոլ.՝ De Schreeuw) - հուշահամալիր Ամստերդամի Օստերպարկ պուրակում, նվիրված հոլանդացի կինոռեժիսոր, պրոդյուսեր և լրագրող Թեոդոր վան Գոգի հիշատակին, ով սպանվեց 2004 թվականի նոյեմբերի 2-ին արմատական իսլամիստ Մուհամմադ Բայերիի կողմից։
Մրցույթին ներկայացրած 150 աշխատանքներից ընտրվել է քանդակագործ Ժերոեն Հենեմանի ստեղծագործած հուշարձանը, որի ժյուրի կազմում էին Վան Գոգի ծնողները։ Այն տեղադրվել է Օստերպարկի պուրակի եզրին՝ Հոլանդիայի մայրաքաղաքի արևելյան մասում գտնվող Լինաուստրատ հանցագործության վայրից ոչ հեռու։   Մի կողմից նրա դեմքը պատկերված է բերանը բացված ճիչով, իսկ մյուս կողմից՝ փակ։ Հուշարձանի բացումը վեց ամսով հետաձգվեց՝ դրա տեղադրման անհրաժեշտ ձևավորության կարգավորումները անելու համար։
Մեծ բացումը տեղի է ունեցել 2007 թվականի մարտի 18-ին՝ Վան Գոգի հայրիկի, երկու քույրերի և ընկերների, ինչպես նաև պաշտոնատար անձանց ներկայությամբ՝ Ամստերդամի բռնակալ Իոբ Քոենի գլխավորությամբ։ Քաղաքապետարանի ներկայացուցիչ Մարտին Վերբենի կարծիքով «Ճիչը» պետք է դառնար Խոսքի ազատության խորհրդանիշ։ Արարողության ընթացքում բազմիցս շեշտվեց խոսքի ազատության թեման, քանի որ Թեոդոր Վան Գոգի մահվան պատճառը նրա աշխատանքում արմատական իսլամի կոշտ քննադատությունն էր։ Միջոցառմանը ներկա մահացած կինոռեժիսորի ընկերներից մեկը՝ դերասան Հանս Թեուենը, կատարեց երգ, որը նույնպես նվիրված էր խոսքի ազատությանը։
2007 թվականի սեպտեմբերի 15-ին հուշարձանը վանդալիզմի զոհ դարձավ։ Հանցագործություններ չեն հայտնաբերվել։


== Արտաքին հղումներ ==
Monument voor Theo van Gogh onthuld 18-03-2007 NRC Handelsblad(նիդեր.)
Monument Theo van Gogh onthuld (video) 18-03-2007 NU.nl[en] (նիդեր.)


== Ծանոթագրություններ ==
Նովիե Մատի

Նովիե Մատի (ռուս.՝ Новые Маты, բաշկիրերեն՝ Яңы Маты), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 387 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եռվա-Մադիսե

Եռվա-Մադիսե (էստ․՝ Järva-Madise), գյուղ Էստոնիայի Յարվամաա նահանգի Ալբու շրջանում։
2011 թվականի տվյալներով գյուղում բնակվում էր 75 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կանաչկող

Կանաչկող, Գյոյդաղ, լեռանագագաթ Հայաստանի Վայոց ձորի մարզում, Թեքսարի լեռներում, Կարմրաշեն գյուղից 7 կմ արևելք։ Բարձրությունը 2593 մ է։ Գագաթին գտնվում է X-XIV դդ. «Կապույտ» ամրոց


== Ծանոթագրություններ ==
Պիանեցա

Պիանեցա (իտալերեն՝ Pianezza), կոմունա Իտալիայի Պիեմոնտ մարզի Թուրին գավառում։
Բնակչությունը՝ 12.787 մարդ (2008 թվականի տվյալներով)։ Բնակչության խտությունը՝ 767 մարդ/կմ²։ Տարածքը՝ 17 կմ²։ Փոստային ինդեքսը՝ 10044։ Հեռախոսային կոդը՝ 011։
Քաղաքի հովանավորն է հանդիսանում Madonna della Stella-ն։  Տոնը նշվում է սեպտեմբերի 12-ին։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 011 9670000
Էլեկտրոնային հասցեն՝ info@comune.pianezza.to.it
Պաշտոնական կայք՝ http://www.comune.pianezza.to.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Խուր (այլ կիրառումներ)

Խուր, կարող է վերաբերել՝

Խուր - գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում
Խուր - գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում
Սուպերկոպա դե Իսպանիա

Սուպերկոպա դե Իսպանիա (իսպ.՝ Supercopa de España), Իսպանական ֆուտբոլային մրցաշար, որը վիճարկվում է Լա Լիգայի և Կոպա դել Ռեյի հաղթողների միջև։
Ներկայիս մրցաշարը հիմնադրվել է միայն 1982 թվականին, սակայն 1940 թվականից 1953 թվականներն անցկացվել է նմանատիպ մրցաշար։
Մրցաշարի վերջին խաղերը կայացել են 2017 թվականի Օգոստոսի 13-ին և 16-ին։ Հանդիպումները կայացան Կոպա դել Ռեյ 2016–17 հաղթող Բարսելոնայի և Լա Լիգա 2016–2017 թվականների հաղթող Ռեալ Մադրիդի միջև։ Ռեալը հաղթեց ընդհանուր 5։1 հաշվով և դարձավ Իսպանիայի սուպերգավաթակիր։


== Եզրափակիչները ըստ տարիների ==


== Հղումներ ==
Spanish Supercup in RSSSF.
Իսպանական վիկիպեդիա
Խմելև (գյուղ, Ռոմնիի շրջան)

Անվան այլ կիրառումների համար տե՛ս՝ ԽմելևԽմելև (ուկրաիներեն՝ Хмелів), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Խմելև գյուղում բնակվում էր 1 540 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9001) Սլետեբակ

(9001) Սլետեբակ (անգլ.՝ Slettebak), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,299016 ա. մ., առավելագույնը մոտենում է 1,7816 ա. մ. հեռավորության վրա և հեռանում 2,8164 ա. մ.։ Արեգակի շուրջ մեկ ամբողջական պտույտ է կատարում 1273,24 երկրային օրվա ընթացքում, իր ուղեծրով շարժվելով միջինում 0,282743 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9001) Սլետեբակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մաքսային օրենսգիրք

Մաքսային օրենսգիրք, իրավաբանական համահավաք ակտ, որով կարգավորվում են մաքսային հիմնարկների կազմակերպման և գործունեության իրավահարաբերություններր։ 	 
Մաքսային օրենսդրությունը ներառում է տարիֆները և այլ միջոցառումներ, որոնք դեպի երկիր և երկրից ապրանքների հոսքը դուրս օգտագործվում են կարգավորելու համար։
Աղջաղալա (բերդ, Թորթոմի շրջան)

Աղջաղալա, Աւլչակալե, բերդ  Արևմտյան Հայաստանում, Թորթումի շրջանի հյուսիսում, բլրի վրա, մրդառատ վայրում։ Ջրառատ է և ունի առողջարար օդ։ Հիշատակում է Քյաթիբ Չելերին։ Աղջաղալաի մոտակայքում է գտնվում համանուն զ֊յուղը։ Աղջաղալան XIX դարի սկզբներին դեռևս կանգուն էր և այդտեղ տեղավորված էր թուրքական կայազոր։


== Ծանոթագրություններ ==
Խոսիր ամուսնուդ պես

Խոսիր ամուսնուդ պես (թուրքերեն՝ Kocan Kadar Konuş), 2014 թվականին նկարահանված թուրքական ռոմանտիկ կոմեդիա, որի գլխավոր դերերը մարմնավորում են թուրք հայտնի դերասաններ Մուրատ Յըլդըրըմը և Եզգի Մոլան։ Ֆիլմի ռեժիսորը և սցենարի գլխավոր հեղինակը Քըվանչ Բարույոնյուն է։ Gecce.com-ի տվյալներով` ֆիլմը ստացել է «Տարվա լավագույն ռոմանտիկ կոմեդիա» մրցանակ։ Ֆիլմի պրեմիերան տեղի է ունեցել Ստամբուլում 2015 թվականի մարտի 20-ին։


== Սցենար ==
Սա ֆիլմ է տիպիկ թուրքական ընտանիքի մասին, ովքեր ցանկանում են ամուսնացնել իրեմց ավագ դստերը Էֆսունին (Եզգի Մոլա)։ Աղջիկը արդեն 30 տարեկան է և դեռ չի ամուսնացել։ Եվ ահա Էֆսունի մայրը և տատը ձեռնամուխ են լինում` աղջկան ամուսնացնելու։ Էֆսունը դպրոցական տարիքում սիրահարված է եղել իր համադասարանցուն` Սինանին (Մուրատ Յըլդըրըմ), սակայն նրանց ճանապարհները բաժանվել են։ Սակայն մի օր նրանք նորից հանդիպում են։ Էֆսունի զգացմունքները նորից են վերածնվում։ Սակայն նա չգիտի, թե ինչպես գրավի Սինանի սիրտը։ Ընտանիքը, Սինանի սիրտը նորից գրավելու համար, ձեռնամուխ է լինում Էֆսունի ոճի փոփոխությանը։ Էֆսունը իր առջև միայն մեկ նպատակ է դրել` ամուսնանալ Սինանի հետ։


== Դերասաններ ==


== Ծանոթագրություններ ==
Խանի թատրոն (Երուսաղեմ)

Երուսաղեմի Խանի թատրոն (תיאטרון החאן - Teat'ron HaKhan, lit. "The Caravanserai Theatre"), ռեպերտուարային թատրոն, տեղակայված Երուսաղեմում, Իսրայել։ Թատրոնը տեղակայված է Երուսաղեմի երկաթուղային կայարանի հարևանությամբ՝ հին քարավանատան շենքում։


== Պատմություն ==
Խանը կառուցվել է խաչակրաց ժամանակաշրջանի հին հյուրատան ավերակների վրա։ Այն սպասարկում էր քարավանային ճամփորդներին, որոնք Երուսաղեմ էին ժամանում գիշերամուտից հետո, երբ Հին քաղաքի դարպասները փակ էին։ Հետագա տարիներին շենքում տեղակայված էին գարեջրատուն և ատաղձագործական արհեստանոց։
Երուսաղեմի Խանի թատրոնն իր դռները բացեց 1967 թվականի հոկտեմբերին՝ Երուսաղեմի այն ժամանակվա քաղաքագլուխ Թեդի Կոլլեքի նախաձեռնությամբ, որը Գեստեթների ընտանիքի հիմնադրամից գումար ապահովեց փլուզված շենքը վերականգնելու համար։ Պահպանվեցին գեղատեսիլ կամարներն ու բակերը, տեղադրվեցին 230 նստարան և ժամանակակից ձայնային և լուսային համակարգ։
Անգլերեն թատրոնի գեղարվեստական ​​ղեկավարը Ժակլին Քրոնբերգն էր, իսկ եբրայերեն թատրոնի գեղարվեստական ​​ղեկավարը՝ Ֆիլիպ Դիսկինը։ Մեկ տարի անց թատերական ընկերությունը լուծարվեց, և շենքը դարձավ տեղական մշակութային միջոցառումների անցկացման վայր։ 1973 թվականի սկզբին ստեղծվեց նոր թատերական ընկերություն։ Տարիներ ի ընթացքում, որպես գեղարվեստական ​​ղեկավար, աշխատել են Մայքլ Ալֆրեդսը, Իլան Ռոնենը, Ադա Բեն Նահումը, Յոսի Իսրայելին, Ամիտ Գազիտը, Էրան Նիալը և Օֆիրա Հենիգը

Թատրոնը տարեկան ունենում է 3-4 նոր ցուցադրություն։ Ներկայիս գեղարվեստական ղեկավար Մայքլ Գուրեվիչը գրում և ղեկավարում է որոշ ներկայացումներ։ Նշանավոր ցուցադրությունների թվում են՝ «Քայլող ստվեր» (2000), «Պատերազմ տանը» (2002), «Ժլատը» (2003), «Երջանկություն» (2004), «Կյանքը երազանք է» (2005)։ Թատրոնը տարեկան ունենում է շուրջ 200 ներկայացում շենքում և մոտ 70 ներկայացում այլ դահլիճներում, հիմնականում Երուսաղեմի թատրոնի համալիրի «Մանն» դահլիճում։
Խանի թատրոնը ոչ առևտրային կազմակերպություն է։ Թատրոնի գործադիր կոմիտեն բաղկացած է հասարակական գործիչներից և կազմակերպությանը ֆինանսական աջակցություն ցույց տվող այնպիսի կազմակերպությունների ներկայացուցիչներից, ինչպիսիք են Երուսաղեմի քաղաքապետարանը, Երուսաղեմ հիմնադրամն ու Իսրայելի մշակույթի և սպորտի նախարարությունը։
1998-2001 թվականներին Խանի թատրոնում կայացավ Կամերային երաժշտության միջազգային փառատոնը։
Խանի թատրոնը բաղկացած է երկու սրահից՝ հիմնական սրահից 238 տեղով, որտեղ ցուցադրվում են թատրոնի գլխավոր բեմադրությունների մեծ մասը, և երկրորդ սրահից 70 տեղով, որն օգտագործվում է համերգների և հանդիպումների համար։


== Ծանոթագրություններ ==


== Արտաքին հղումներ ==
The Khan Theatre website Archived 2010-01-10 at the Wayback Machine.
Տուն ավազաբլուրներում

«Տուն ավազաբլուրներում» (ռուս.՝ «Mājiņa kāpās»), խորհրդային գեղարվեստական ֆիլմ, որը նկարահանել են Արկադի Կոլցատին և Անատոլի Մարկելովը Ռիգայի կինոստուդիայում 1963 թվականին։ Պրեմիերան կայացել է 1964 թվականի մարտին (Ռիգա) և 1965 թվականի հունվարի 25-ին (Մոսկվա);


== Սյուժե ==
Նավի շարժիչների վարպետը երկար տարիներ աշխատելուց հետո որոշում է անցնել թոշակի։ Երազելով հանգիստ կյանքի մասին՝ նա ցանկանում է իր կնոջ և թոռան՝ Վոլոդյա հետ բնակություն հաստատել ծովի մոտ։ Թվում էր, թե երազանքն իրականանում է. նա գտնում է հարմարավետ տուն, որը վաճառքի է հանել մի թոշակառու մարդ՝ նախկին ձկնորս, սակայն պապին ու թոռանը հայտնի է դառնում, որ տնակի տերը պատրաստվում է բաժանվել իր տնից միայն այն պատճառով, որ նրա ընտանիքը ծանր դրության մեջ է հայտնվել։ Մտածելուց հետո Վոլոդյան ու պապը որոշում են տան գնման համար հավաքված գումարը պարտքով տալ ծեր ձկնորսին։


== Դերերում ==
Նիկոլայ Սերգեև – պապ
Վարվառա Պոպովա – տատ
Ագրիս Մուիժնիեկս – Վոլոդյա
Հուգո Լաուր – ձկնորս
Միխայիլ Վասիլև – Բուբիկ
Կարինա Յարմոլինսկայա – աղջիկ
Բրունո Օյա
Պավել Կաշլակով
Աուսմա ԶիեմելեԴրվագներում նկարահանվել են Հարի Ավենսը, Ուլդիս Պուցիտիսը, Ռաֆայել Ռակիտինը, Վելգա Ֆիլիպը, Անսիս Կրեյցբերգսը։


== Նկարահանող խումբ ==
Սցենարի հեղինակ՝ Ֆեոդոր Կնորե
Ռեժիսորներ՝ Արկադի Կոլցատի, Անատոլի Մարկելով
Օպերատոր՝ Գվիդո Սկուլտե
Կոմպոզիտոր՝ Մարգարիտ Զարինշ
Նկարիչներ՝ Գունարս Բալոդիս, Վիկտոր Շիլդկնեխտ


== Ծանոթագրություններ ==


== Գրականություն ==
Домик в дюнах // Энциклопедия кино. — 2010.